เลิกทานชาบูชิไปเกือบๆปี ด้วยความที่ไม่ประทับใจอะไรหลายๆอย่างทั้งสินค้าและบริการในสาขาที่เจอๆมาหลายที่ เลยตัดใจไม่กิน ง่ายดี 
ครั้งนี้ทนเสียงรบเร้าไม่ไหว คือขอว่าอยากทานมาหลายๆๆครั้ง แต่ก็พาเลี่ยงไปร้านอื่นๆแทน แต่ครั้งนี้ฝืนใจตัวเอง ตามใจเด็กๆล่ะกัน
สาขานี้อยู่ชั้น 2 ของโรบินสันสมุทรปราการติดกับ mk เลย เดินขึ้นบันไดเลื่อนตรง starbucks ขึ้นมาจะเจออเมซอน ให้เดินหันหลังกลับ ร้านใหญ่ เห็นง่าย
สำหรับรสชาติและอาหาร ยังรู้สึกไม่ต่างจากเดิมเท่าไหร่ คือกลางๆ บางอย่างค่อนไปทางไม่ค่อยโอ อย่างปลาหมึกที่ตัวเล็กเหมือนเดิม หรือหอยตลับที่คละๆกันมา ส่วนน้ำซุปไม่อร่อยซักซุป อาศัยเอาไว้ต้มของแค่นั้น แต่หลายอย่างก็ชอบ อย่างเห็ดเข็มทองที่เมื่อก่อนที่เคยทานไม่ออกตามสายพาน ต้องเรียกเอา แต่สาขานี้มาจนเลิกหยิบ ปูอัดก็อร่อยใช้ได้ โดยรวมๆแล้วรสชาติพอทานได้ล่ะ
ส่วนที่ทำให้รู้สึกแตกต่างจากที่เคยทานจะเป็นเรื่องของบริการและบรรยากาศคือ
1.โดยปกติที่ทานสาขาอื่น จานจะกองเป็นคอนโดเลย กว่าจะมาเก็บได้แต่ละเที่ยว แต่สาขานี้พนักงานขยันเก็บมาก ไม่ต้องรอเรียกเลย ขนาดแค่ใบ สองใบ ยังเก็บให้ อาจเพราะมีพนักงานหลายๆคนแบ่งงานกันตามล็อก เลยทั่วถึงดี
2.ที่นั่งเป็นโต๊ะมีค่อนข้างเยอะ และนั่งได้โดยไม่หวง มา 2 คนก็เลือกนั่งโต๊ะกันได้ (อันนี้ก็เป็นอีกเรื่องที่เคยเฟล)
3.มี welcome dish มาให้ รู้สึกจะเป็นหอยเชลล์ย่าง ก็ดีนะ ถึงแม้จะย่างมาซะแข็ง ไม่ค่อยอร่อยก็เหอะ
4.ของไม่ค่อยพร่อง คือพอจะหมดแล้วจะมีพนักงานคอยเติมตลอด โอเคเลย
สรุปโดยรวมส่วนตัวแล้ว สำหรับสาขานี้ บรรยากาศและบริการรู้สึกพอใจขึ้นกว่าสาขาอื่นๆ ส่วนรสชาติไม่แตกต่างเท่าไหร่ แต่แค่นี้ก็พอที่จะยอมไปใช้บริการซ้ำได้ล่ะ ถ้าทุกสาขาเป็นประมาณนี้หมด ก็คงไม่เลิกคบไปซะตั้งนานหรอก
